Mubarak pleit onskuldig op aanklagtePresident Jacob Zuma saam met Hosni Mubarak tydens 'n besoek aan Egipte verlede jaar. Foto: GCIS Die voormalige president van Egipte, Hosni Mubarak, en sy twee seuns het vanoggend onskuldig gepleit op aanklagte van onder meer moord en korrupsie. Die aanklagte spruit uit die opstande vroeër vanjaar in die land waartydens talle betogers dood is. Mubarak is tydens die opstande na meer as 30 jaar aan bewind uit die kussings gelig. Die 83-jarige Mubarak en sy seuns, Gamal en Alaa, verskyn onder streng veiligheid by die polisie-akademie in die hoofstad Kaïro. Mubarak word daarvan aangekla dat hy tydens die opstande betogers laat vermoor het. Indien Mubarak en sy seuns skuldig bevind word kan hulle die doodstraf opgelê word.